Dewan Bandaraya Kuala Lumpur

Dewan Bandaraya Kuala Lumpur (DBKL) ialah pihak berkuasa tempatan di Malaysia yang mentadbir Wilayah Persekutuan Kuala Lumpur. Agensi ini ialah di bawah Kementerian Wilayah Persekutuan. DBKL bertanggungjawab pada kesihatan dan sanitasi awam pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial dan penyelenggaraan umum bagi infrastruktur bandar. Kuasa eksekutif datangnya dari datuk bandar di dalam dewan bandaraya, yang mana ia dilantik setiap tiga tahun oleh Menteri Wilayah Persekutuan Malaysia semenjak pilihan raya perbandaran digantung dalam tahun 1970.

 Sejarah 
DBKL ditubuhkan pada 1 Februari 1972 serentak dengan pengisytiharan Kuala Lumpur sebagai bandar raya pertama di Malaysia selepas mencapai kemerdekaan. Datuk Bandar Kuala Lumpur pertama ialah Allahyarham Tan Sri Lokman Yusof yang juga Pesuruhjaya Tinggi Ibu Kota pada masa itu.

 Senarai Datuk Bandar Kuala Lumpur 

Sejak tahun 1972, Kuala Lumpur telah dipimpin oleh 16 orang Datuk Bandar. Jawatan Datuk Bandar diwujudkan bagi menggantikan jawatan Pesuruhjaya Tinggi Ibu Kota selepas ibu kota Malaysia itu menerima penaiktarafan menjadi bandar raya. Berikut ialah senarai Datuk Bandar Kuala Lumpur : 

#Datuk BandarTahun Menjawat1.Tan Sri Dato' Lokman bin Yusof1972 2.Tan Sri Dato' Seri Yaacob Latiff1972 - 19803.Tan Sri Dato' Seri Dr Elyas Omar1980 - 19924.Tan Sri Dato' Dr. Mazlan Ahmad1992 - 19955.Tan Sri Dato’ Indera Kamaruzzaman Shariff1995 - 20016.Datuk Mohmad Shaid Mohd Taufek2001 - 20037.Datuk Seri Ruslin Hasan2003 - 20058.Datuk Seri Abdul Hakim Borhan2005 - 20079.Tan Sri Datuk Seri Ahmad Fuad Ismail2007 - 201310.Tan Sri Datuk Seri Ahmad Phesal Talib2013 - 201511.Tan Sri Datuk Seri Mohd Amin Nordin Abdul Aziz2015 - 201812.Datuk Seri Nor Hisham Bin A Dahlan2018 - 202013.Datuk Seri Mahadi Che Ngah2020 - 202314.Datuk Haji Kamarulzaman Mat Salleh2023 - 202415.Datuk Seri TPr (Dr.) Maimunah binti Mohd Sharif2024 - 202516.Datuk Fadlun bin Mak Ujud2025 - Kini

 Ahli Lembaga Penasihat Bandaraya 
Lembaga Penasihat Bandaraya dianggotai oleh seorang wakil dari Kementerian Wilayah Persekutuan, dua orang lantikan negeri Selangor, seorang wakil Kementerian Kewangan, seorang wakil Unit Perancang Ekonomi dan sepuluh orang individu yang tidak memegang jawatan perkhidmatan awam. 
#JawatanNamaCatatan#Datuk BandarYBhg. Datuk Fadlun bin Mak UjudPengerusi1Ahli Lembaga PenasihatYBhg. Datuk Seri Noridah binti Abdul RahimWakil Jabatan Wilayah Persekutuan2Ahli Lembaga PenasihatYAD Raja Dato' Muzzafar bin Raja RedzwaWakil Kerajaan Negeri Selangor Merupakan Orang Besar Daerah Klang3Ahli Lembaga PenasihatYB Dato' Setia Haji Haris bin KassimWakil Kerajaan Negeri Selangor4Ahli Lembaga PenasihatYBhg. Datuk Ramzi bin MansorWakil Kementerian Kewangan5Ahli Lembaga PenasihatYBrs. Encik Che Kodir bin BahrumWakil Unit Perancang Ekonomi

 Zon pentadbiran 
ZonKawasanPetaDamansaraTaman Tun Dr Ismail, Bangsar, Bukit Damansara, Bukit Kiara, Pusat Bandar Damansara, Kerinchi, Bangsar South, Segambut, Mont Kiara, Sri Hartamas, Segambut, SentulKlang LamaSeputeh, Pantai Baharu, Kuchai Lama, Taman OUG, Sungai Besi, Bandar Tasik Selatan, Sri Petaling, Bukit Jalil, Sungai BesiKepongKepong, JinjangPusat Bandar Kuala Lumpur SetiawangsaAmpang, SetiawangsaCherasMaluri, Miharja, Bandar Tun Razak, Bandar Sri Pemaisuri

 UNESCO City of Design 
Pada 30 Oktober 2025, Pertubuhan Pendidikan, Sains dan Kebudayaan Bangsa-Bangsa Bersatu (UNESCO) secara rasmi mengiktiraf Kuala Lumpur sebagai Bandar Kreatif Dunia dalam kategori Reka Bentuk sempena sambutan World Cities Day 2025 di Paris.

Pengiktirafan ini menzahirkan usaha berterusan Kuala Lumpur dalam menjadikan kreativiti sebagai pemacu utama pembangunan bandar yang mampan. Ia mengukuhkan komitmen bandar raya ini untuk memanfaatkan reka bentuk dalam membentuk persekitaran bandar yang inklusif, berdaya tahan dan beridentiti budaya, selaras dengan pelaksanaan Pelan Tempatan Kuala Lumpur 2040 (PTKL2040) serta aspirasi Warisan KL.

Dengan pengiktirafan ini, Kuala Lumpur kini sebaris dengan 57 bandar lain yang turut tersenarai dalam kategori sama, termasuk Riyadh (Arab Saudi), Sao Paulo (Brazil), Ho Chi Minh City (Vietnam), Lucknow (India) dan Varna (Bulgaria). Secara keseluruhan, rangkaian UNESCO Creative Cities Network (UCCN) kini merangkumi 408 bandar daripada lebih 100 negara di seluruh dunia

 Lihat juga 
 Kerajaan tempatan di Malaysia

 Rujukan 

 Pautan luar 
 Laman web rasmi

Kuala Lumpur
Kategori:Kuala Lumpur
Kategori:Penubuhan 1972 di Malaysia
Kategori:Kementerian Wilayah Persekutuan Malaysia
Kategori:Kerajaan tempatan di Wilayah Persekutuan